als_Latn dik_Latn sag_Latn
Asport – Nuk ka fjalë për Italinë e Contes, i nis me këmbë të mbarë edhe kualifikueset, gjë që nuk bën Holanda e Hiddinkut. Italia fiton (0-2) në Norvegji ndërsa Holanda mundet (2-1) në Çeki.
Gafa e Janmaat i kushton shumë Holandës (Grupi A) që duket e përhumbur përballë një Republike Çeke të zjarrtë. Vendasit gjetën rrugën e rrjetës që në pjesën e parë falë Dockal (min 22’), ndërkohë që Holanda duket e pafuqishme për t’i bërë ballë çekët kërkojnë edhe golin e dytë. Një Holandë e dobët krejt e pa-formuar gjen barazimin falë qendërmbrojtësit të Lazios Stefan de Vrij, që gjendet mirë në zonë dhe dërgon në rrjetë krosimin e Daley Blind. Kur u duk se Holanda do të gjente edhe forcat për të shënuar golin e fitores, vendasit nxjerrin “frymën e fundit” dhe në disa aksione të një-pas-njëshme gjejnë dhe fitoren. Fitore që shënohet më shumë nga Janmaat sesa nga Pilar. Qendërmbrojtësi holandez në tentativë për të larguar topin nga zona godet shtyllën e tij, topi i kthehet cekut Pilar i cili me portë të zbrazur shënon fitoren në minutën e 93’-të. Zhgënjim i madh për Holandën, që pas humbjes në miqësore me Italinë, tashmë në këtë tjetrën nuk ka justifikime.
All Goals – Czech Republic vs Netherlands 2-1… by chrolloxhisoka
Ndërkohë në Oslo Italia e Contes (Grupi H) bën detyrën fiton pastër 0-2. Një skuadër totalisht e riformuar me emra të rinjë (si Zaza, Immobile, Darmian, Florenzi apo dhe Astori e Ranocchia) tregon se gjërat kanë ndryshuar për mirë në kombëtaren italiane. Sulmuesi i Sassuolos, Zaza hap ndeshjen (min 16’) duke dhuruar dhe një performancë të shkëlqyer, pavarësisht se në fund u lëndua. Ndërkohë në pjesën e dytë ishte radha e Bonuccit (min 62’) që të tregonte aftësitë e tija për të shënuar. Një Itali bindëse, ajo që kërkohej nga të gjithë, një Itali që tashmë ka fituar dhe qetësinë e munguar.
All Goals – Norway vs Italy 0-2 ( 09-09-2014 ) by chrolloxhisoka
Kujtojmë se në Grupin H ndodhen: Italia (3 pikë); Kroacia (3 pikë); Bullgaria (3 pikë); Azerbaxhani (0 pikë); Norvegjia (0 pikë); Malta (0 pikë).
Ndërsa në Grupin A ndodhen: Islanda (3 pikë); Republika Ceke (3 pikë); Letonia (1 pikë); Kazakistani (1 pikë); Holanda (0 pikë); Turqia (0 pikë).
You must be logged in to post a comment Login
als_Latn als_Latn eng_Latn als_Latn eng_Latn als_Latn als_Latn eng_Latn